Bejaarde se moordenaar kry lewenslank | Maroela Media
Die vermoorde Paddy Orpen. (Foto: Facebook)
Die bejaarde Patricia (Paddy) Orpen se moordenaar is Vrydag lewenslank tronkstraf opgelê.
Themba Sindaphi (42) is in die hooggeregshof in Grahamstad gevonnis. Hy het Orpen (78) in Mei verlede jaar tydens 'n rooftog in haar huis buite Cradock in die Oos-Kaap vermoor.
Maroela Media het destyds berig haar dogter het onraad vermoed toe sy sukkel om haar ma in die hande te kry. Met haar aankoms op die plaas Morgenson het sy haar ma se liggaam in die slaapkamer aangetref, het sy toe gesê.
Volgens die polisie is Orpen se handsak en Ford Ranger-bakkie tydens die rooftog gesteel en later verlate en gebrand in die bosse naby die nywerheidsgebied in Cradock gevind.
"Die beskuldigde is kort daarna in hegtenis geneem en die saak is na die hooggeregshof in Grahamstad oorgeplaas. Hy is vanoggend (Vrydag) skuldig bevind en lewenslank tronkstraf opgelê vir moord en nog 18 jaar vir roof," lui 'n verklaring deur die Suid-Afrikaanse polisie. Die vonnisse sal gelyklopend uitgedien word.
Die beskuldigde was moontlik Orpen se tuinier ten tye van die voorval.
Lewenslank & 18 jaar….dit bestaan nie on SA nie.
Vonnisse word aaneenlopend uitgedien. Oor 15jr word hy op Parool vrygelaat om weer te moor..
Swaar vonnis se…..eendag gaan ek nog hier in tale prast
Die tronke raak oorvol van al die moordenaars in Suid-Afrika, die moord-hoofstad van die wêreld! Hier is 'n lewe niks werd nie. Wonder of die galg regtig 'n afskrikmiddel sou wees.
Die woord gelyklopend moet uit die regstelsel verban word.
Ek sien vanmiddag het SABCN vir die eerste keer, sover ek weet, berigte onder die opskrif "FARM MURDERS" op TV. Dit handel oor die Piet Retief geval. So, SABCN het nou besluit om voortaan ook oor plaasmoorde te berig? Of wat is anders in hierdie geval?